Argantred-ar-Genkiz
Argantred-ar-Genkiz a zo ur gumun eus Breizh e departamant Il-ha-Gwilen, e Gwitreg Kumuniezh. Pennlec'h Kanton Argantred-ar-Genkiz e oa betek 2015.

Douaroniezh 
Kumunioù amezek : Domalan; Stredell; Gwitreg; Ervored; Mondeverzh; Ar Perzh; Brielloù; Gen; Sant-Jermen-ar-Bineg

Anv 
 Dauzat & Rostaing (1978) : "de Argentorato (rate = kreñvlec'h), cf Argentoratum, anv gallian ha roman Strasbourg".
 Jean-Yves Le Moing (1990) : "Argentreio, 1100 (abad Bossard & Dom Maurice)"
 Erwan Vallerie (1995) ː Argentrium, XVt

Talvoudegezh : sur-awalc'h diwar an argant ... mes evit petra ?

Ardamezioù 
En argant e groaz pavek en glazur.

Ardamezioù tiegezh Argantred, 1213

Istor



Brezel-bed kentañ  
 112 gwaz eus ar gumun a gollas o buhez abalamour d'ar brezel hervez monumant ar re varv, d.le. 5,17% ag ar boblañs hervez an niveradeg bet graet e 1911.

Eil Brezel-bed 
 Mervel a reas dek den ag ar gumun abalamour d'ar brezel.
 D'an 13 a viz Even 1944 e kouezhas ur c'harr-nij P-47D (marilhet 44-23174 ha kodet LC-?) eus aerlu ar Stadoù-Unanet (United States Army Air Forces) en "Au Cassoir" e Breal-Moñforzh; lazhet e voe e sturier.

Trevadennoù 
 Brezel Indez-Sina: ur soudard a varvas.
 Brezel Aljeria: tri milour a varvas.

Monumantoù ha traoù heverk 

 Kastell ar Genkiz, -; savet da varkizelezh e 1819.
 Iliz katolik Intron-Varia, (1775-1779).
 Chapel Sant Pêr, --.
 Chapel Sant Loeiz, .
 Maner la Fauconnerie, -.
 Moudenn, maner, -, ha chapel  ar Bineg. 
 Maner Lomelay, --.
 Presbital, 1875.
 Monumant ar Re Varv.

Emdroadur ar boblañs 1962-2007

Melestradurezh

Brezhoneg

Karta 
 D'an 3 a viz Gwengolo 2012 e oa bet votet ar garta Ya d'ar brezhoneg gant kuzul-kêr ar gumun.
 D'an 21 a viz Meurzh 2015 e oa bet roet d'ar gumun al label Ya d'ar brezhoneg live 1.

Deskadurezh 
E distro-skol 2022 e oa 25 skoliad enskrivet er c'hlasoù divyezhek (4,6 % eus skolidi ar gumun evit a sell ouzh ar c'hentañ derez).

Gevelliñ 
 Ahaus-Wüllen en Alamagn abaoe 1972 h a 1976 en ur mod ofisiel,
 Reviga e Roumania e 2015,
 Newbridge en Iwerzhon abaoe 2017.

Tud 
 Tiegezh du Plessis d'Argentré ː André, en eus sinet an "Assise du comte Geoffroi", er bloaz 1213. Pierre, e 1226, senesal Roazhon ha barner hollek Breizh. Pierre (un all), a zo bet unan eus an dud huellañ eus e c'hantved. Savet eo bet gant Fañch Iñ, roue Bro-C'hall, hag e ouie diwar e varregezh, da senesal meur Roazhon, e-lec'h e varvas an 19 C'hwevrer 1548. E vab, Bertrand, kuzulier ar Roue, prezidant ar Rekedoù ouzh Breujoù Breizh, a zo bet ar brud uhellañ evit e c'hantved hag e familh. ... En eus skrivet "commentaires sur la Coutume de Bretagne" hag un istor ar Vro.... Aet eo da Anaon an 13 c'hwevrer 1590, e oa 71 bloaz. Charles du Plessis-d'Argentré, abad Sainte-Croix Gwengamp, er bloaz 1699, a zo bet laket e penn eskopti Tulle er bloaz 1725; aet eo da Anaon er bloaz 1740
 Tiegezh Marcille.
 Tiegezh Pinel.
 Tiegezh Monbourcher.

Ardamezeg ar familhoù

Levrlennadur 
 Dauzat & Rostaing : Dictionnaire étymologique des noms de lieux en France. Levdi Guénégaud. 1978.
 Jean-Yves Le Moing : Les noms de lieux bretons de Haute Bretagne. Coop Breizh. 1990.
Erwan Vallerie : Diazezoù studi istorel an anvioù-parrez. Corpus. An Here. 1995
 Michel Froger & Michel Pressensé : Armorial des communes des Côtes d'Armor et Ille et Vilaine. 2008
Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014

Liammoù diavaez 
  Lec'hienn ofisiel ar gumun

Notennoù ha daveoù 

Kumunioù Il-ha-Gwilen